E.GO Life
Di e.GO Life es en mal litj Elektroauto fan di e.GO Mobile AG ön Aachen. Di Wain ken sent di Maimuun fan 2017 fuarbistelt uur, fan 2019 ön skel em di uk fo. 

Dit Auto uur me trii Maskiinen önböören. Di litjest Versioon me 20 kW skel 15.900 € kosti, en diarfan giar tö Tiren jit di Preemie fan 4.000 € of, wat em fan di Regiaring fair, wan em en Elektroauto koopet.

Histoorie 
Kontoorsföörer es Günther Schuh, en Profesor bi di RWTH Aachen, diart al bi Streetscooter me grünjet en aarbert her. Di e.Go Life uur ön dit Campus fan di RWTH konstruiaret, en diar es Schuh Profesor fuar Produktsjoonssystematik. Jerst skul dit Auto bluat en lecht wain fuar senerlig kuurt Waien wiis, man da waar diar dach muar en Auto fan (Autoklas M1). Ön di Marts 2017 waar dit Auto bi di CeBiT ön Hannover üs klaar weeget.
Ön di Aprilmuun fan 2017 waar bikeent, dat di Fabrik diar becht uur skel, hur Philips wesen wiar, en dit es ön di Uasten fan Aachen. 
Ön di Septembermuun waar sair, dat al 1.200 Mensken en e.Go Lifer bistelt her en di Wain me trii forskeligi Maskiinen ön di Somer fan 2018 kum skul. 
Ön di juulimuun 2017 waar di jest Fabriik iipenmaaket.

Biskriiwing 
Di e.GO Life es üs en Auto fuar di Stat of Taust Auto taacht. Öndrewen uur dit aur di Achterweelen, en diarbenen sen 2 plus 2 Seetplaatsen. Di e.Go Life 20 wecht lerig 880 kg.

Technik 
Di e.GO Life skul me en 48-Volt-Öndreft fan Bosch laap, man nü uur dit üp Hoogvolt omprekelt, aurdat di Kunden dit hol wil.. Fan Bosch kum di Elektromootor, di Baterii en di Stjüüring sa üs dit Display. Bosch wel uk di After-Sales-Service önber.

Öngaawen fan e.Go mobile, Stant: 16. September 2017 bzw. Juni 2018:

Luki uk jir 

 e.GO Life auf der Website der e.GO Mobile AG

Futnooten 

Forkiir
Straatenforkiir
Elektroauto (Baterii)
Projekt (RWTH)